Kvika banki var skráður á markað í mars síðastliðnum . Fréttablaðið / GVA Kvika banki hf. og hluthafar GAMMA Capital Management hf. , betur þekkt sem GAMMA , hafa undirritað viljayfirlýsingu um kaup og sölu á öllu hlutafé GAMMA . Þetta kemur fram í tilkynningu frá Kviku banka . Þar segir að fyrirhuguð viðskipti séu háð ýmsum skilyrðum , til að mynda niðurstöðu áreiðanleikakannana , samþykki eftirlitsaðila og samþykki hluthafafundar Kviku banka . Stærsti eigandi félagsins er Gísli Hauksson , annar stofnenda , með um 31 prósent eignarhlut . „ Með breyttu eignarhaldi munu myndast enn frekari tækifæri í starfsemi GAMMA en félagið verður rekið áfram undir nafni GAMMA sem sjálfstætt dótturfélag Kviku banka . Markmið Kviku banka með kaupunum er að styrkja bankann enn frekar á sviði eigna - og sjóðastýringar og erlendrar starfsemi , “ segir í tilkynningunni . GAMMA er sjóðstýringarfélag og fagnaði nýverið tíu ára afmæli . Sjóðir félagsins eru á meðal stærstu fyrirtækjaskuldabréfasjóða á Íslandi og stærstu fjárfestar á íslenskum fasteignamarkaði . Þá fjárfesta þeir einnig í hlutabréfum , ríkisskuldabréfum , innlánum og fleiru , auk þess sem GAMMA hóf nýverið rekstur sjóða utan um erlendar fjárfestingar . Stærsti eigandi félagsins er Gísli Hauksson , annar stofnenda , með um 31 prósent eignarhlut . „ Samanlagðar eignir í stýringu hjá Kviku banka og rekstrarfélögum í eigu bankans verða um 400 milljarðar króna gangi kaupin á GAMMA eftir . Viljayfirlýsing aðila kveður á um að kaupverð fyrir allt útistandandi hlutafé GAMMA nemi 3.750 milljónum króna , m.v. stöðu félagsins í árslok 2017 og stöðu árangurstengdra þóknana sem eftir á að tekjufæra . Jafnframt kaupa núverandi hluthafar GAMMA tilteknar eignir af félaginu . Kaupverðið á GAMMA getur tekið breytingum til hækkunar og lækkunar eftir því hvernig rekstur og verðmæti eigna GAMMA þróast á næstu misserum . Kaupverðið samanstendur af reiðufé og hlutabréfum í Kviku banka , með eftirfarandi hætti : ( i ) Reiðufé að fjárhæð 1.057 milljónir króna sem greiðist við frágang viðskiptanna og árangurstengd greiðsla , sem metin er á um 1.443 milljónir króna m.v. stöðu GAMMA í árslok 2017 . ( ii ) Hlutafé í Kviku banka að nafnvirði 56.124.133 hluta sem greiðist við frágang viðskipta og árangurstengd greiðsla sem getur numið allt að 108.946.847 hlutum að nafnvirði , “ segir í tilkynningunni .